Десислав Начков
Обичам те
акростих

chitanka.info

Обзема ме на твоя дъх покоя,

белязан със небесен аромат;

искрице възжелана, свидна моя

чаровнице от мил и нежен свят!

Аз вдишвам непорочност безконечна,

молитва, свян и нежност във триптих…

Това, което искам да прошепна

е вписано във този акростих.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.